Az Oppo sem kedveli a 4-es számot
A kínai gyártóknak általában nincs 4-es jelölésű szériájuk, így aztán az Oppo Find X4 Pro helyett a Find X5 Pro jön majd.
Az Oppo december elején új Find X csúcsmobilt ígért, Snapdragon 8 Gen 1 lapkával, 2022 első negyedévére. Később a MediaTek megerősítette, hogy a széria egy másik tagja Dimensity 9000 chippel érkezik. Digital Chat Station pedig megtudta, hogy három modellre lehet számítani, vélhetően lesz egy Pro, egy sima és egy Neo/Light verzió.

A Samsung Galaxy Z Flip 3 mintájára állítólag egy másik összehajtható mobilt is fejleszt továbbá az Oppo, amely az első Find N-t nem kívánja Kínán kívül értékesíteni.

A jelentések szerint a többi kínai gyártóhoz hasonlóan az Oppo sem szereti a 4-es számot, így nem lesz Find X4 széria. Ehelyett 2022 elején a Find X5 sorozat érkezik majd. A 4-es szám kerülésére a kínai fogyasztók állítólag különösen érzékenyek.

Maga a Find X5 Pro kisebb frissítést jelent majd a Find X3 Próhoz képest, alapvetően gyorsabb, 80 wattos töltéssel.
Tech Oppo Kína okostelefon